hu en en hu hu en hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de en hu hu hu hu hu hu hu hu hu en ru hu hu hu hu hu hu hu de ja hu lt hu oc ja hu hu hu de ja hu hu hu ca ja hu en hu oc hu hu zh hu de ja hu hu
[email protected] | +36 24 537 777
Legyen az kerti szivattyú, házi vízmű vagy búvárszivattyú – nálunk mindenből a legjobbat találja
Készítette:mosa.tamas Dátum: 2018. júl 11.
Különböző szivattyúkat ajánlunk a víz házba vagy kertbe vezetéséhez. Kényelmesen öntözhet a kertben az esővízgyűjtő tartályból származó vízzel, de éppúgy használhatja az esővizet a mosógépbe vagy a WC öblítésére. Hogy melyik szivattyú felel meg legjobban az igényeknek?
Az AL-KO szivattyúi három alkalmazási területre csoportosíthatók:
Öntözőszivattyúk, pl. öntözésre vagy kerti zuhanyhoz
Vízmentesítők, pl. kerti tó kiszivattyúzására
Háztartási szivattyúk, pl. mosógép üzemeltetéséhez
Ha szivattyúval szeretné öntözni a kertet, a kerti szivattyú jelenti a megfelelő eszközt. Általában két kategóriára osztják a kerti szivattyúkat: úgynevezett Jet szivattyúk és a többfokozatú szivattyúk csoportjára. A Jet szivattyúk belső részében futókerék helyezkedik el. A kerék mozgása a beszívott vizet a burkolat szélére centrifugálja, ezáltal nyomás keletkezik. A többfokozatú szivattyúk egymás mögött elhelyezkedő, több futókerékkel rendelkeznek, amelyek a nyomást lépésben, ezáltal lényegesen halkabban hozzák létre, ami a kellemes, csendes üzemelésen vehető észre. A kerti szivattyúk nagyobb nyomással működnek, mint a búvárszivattyúk, ami pl. a pázsitöntözők működéséhez szükséges.
Az AL-KO kerti szivattyúk háza rozsdamentes INOX nemesacélból vagy üvegszál erősítésű műanyagból készül. Így különlegesen erős, tartós élettartamú a szivattyú. A csatlakozó csavarokban lévő sárgaréz betétek stabil csatlakozást biztosítanak a kereskedelemben kapható G1“ menetekhez. Ezen kívül a Premium- és a Comfort-modellek beépített szárazfutás elleni védelemmel rendelkeznek. A szárazfutás elleni védelem automatikusan lekapcsolja a szivattyút, ha nem szív vizet, így megakadályozza a berendezés megrongálódását.
A kerti tó, a kerti medence, de akár a pince kiszivattyúzására is a búvárszivattyú alkalmas. A búvárszivattyút tiszta és piszkos vízben, többféle víz alatti feladat elvégzésére tervezték.
A búvárszivattyúknak három csoportja van: tisztavíz szivattyúk, szennyvízszivattyúk és búvár-nyomószivattyúk. A búvárszivattyúk rövid időn belül képesek nagy mennyiségű vizet szállítani. A tisztavíz szivattyúk – amint nevük is jelzi – csak tiszta vízben használhatók. A vízben előforduló részecskék mérete nem haladhatja meg a 2-3 mm-t. A szennyvízszivattyúk max. 30 mm méretű, vízben előforduló részecskéket is képesek szállítani. Különleges alkalmazásra valók a nemesacél kivitelű szennyvízszivattyúk. Az AL-KO DRAIN 20000 HD modell akár 5 % lebegő részecskét és akár 38 mm szemcseméretű részecskéket tartalmazó, erősen szennyezett vízhez is alkalmas. Ezért ideális elöntött építési gödrök vagy árvízzel elöntött helyiségek kiszivattyúzására, vízmentesítésére.
Az AL-KO a tisztavíz- és szennyvízszivattyúk mellett olyan búvárszivattyúkat is kínál, amelyek tiszta- és szennyvizet egyaránt képesek szállítani. A kombinált, univerzális búvárszivattyú lába egyszerűen és gyorsan beállítható a szükséges szívómagasságra. Egyetlen kézmozdulattal, szerszám nélkül átállítható a búvárszivattyú lapos szívásról szennyvízüzemre. Az ilyen a szivattyúkat szabadalom védi.
A tisztavíz szivattyúk és a kombinált, univerzális búvárszivattyúk is rendelkeznek lapos szívó funkcióval. Ezáltal akár 3 mm átmérőjű folyadékmaradványokat is képesek felszívni.
Ahhoz, hogy nagy mélységből, erősen tudja szívni a vizet, használjon búvár-nyomószivattyút vagy mélykút szivattyút. Az ilyen szivattyúk több fokozatú szivattyú hajtóművel rendelkeznek, így ideálisan használhatók többféle öntözőrendszer üzemeltetésére is. A víz legfeljebb 60 m mélységből szállítására mélykút szivattyút ajánlunk.
Az esővíz háztartási használatára szolgál a házi vízmű. A házi vízmű ugyanúgy működik, mint a Jet szivattyú, azonban össze van kapcsolva egy nyomótartállyal. A tartály lehetővé teszi a készülék automata be- és kikapcsolását annak függvényében, hogy használják-e a vizet vagy nem. A házi vízautomata ugyanígy működik, azonban nincs nyomótartálya. A nyomás szabályozása elektronikus.
Szempontok, amelyeket vásárláskor feltétlenül figyelembe kell venni
Szállítási magasság: A szállítási magasság a szivattyú és a víz kifolyása közötti magassági különbség.
Szállított mennyiség: Körülbelül milyen mennyiségű vizet kell szállítani?
Szívómagasság: A szívómagasság a víz felszíne és a víz szivattyúba lépése közötti különbség.
Szemcseméret (szennyvízszivattyúkhoz lényeges): A szemcseméret határozza meg, hogy mekkora szennyező részecskéket képes a szivattyú szállítani.
Szállítási hőmérséklet: Ha túl forró a szivattyún áthaladó folyadék, megrongálódhatnak az alkatrészek.
Jöjjön el barkácsáruházainkba és tüzéptelepeinkre ismerje meg termékeinket!
+36 24 537 777
Óriási készletkisöprés a budapesti telephelyünkön! – 1153 Budapest, Pázmány Péter utca 9-27.
A papírmentes építkezés: Xella miért támogatja a hannoveri Leibniz Egyetem kísérleti projektjét? 2. rész
A papírmentes építkezés: Xella miért támogatja a hannoveri Leibniz Egyetem kísérleti projektjét? 1. rész
Kategóriák Kategória kijelölése ACO  (9) AL-KO  (4) Altaterra  (1) Anco  (1) Austrotherm  (14) Barabás Téglakő  (5) Barkács  (100) Bau Dekor  (1) Baumit  (22) Bosch  (3) Bosch DIY  (2) Bosch Professional  (2) Bradas  (1) Bramac  (6) Calmit  (1) Cemix  (5) Cerva  (1) Coverguard  (1) Creaton  (3) Dakea  (1) Duna-Dráva cement  (1) Elektrode Jesenice  (1) Építőanyag  (553) FAKRO  (5) Ferro  (1) Fischer  (1) Frühwald  (6) Gardena  (1) Gorilla Glue  (1) Graphite  (1) Graymix  (1) Gyártói ajánlatok  (4) Husqvarna  (2) Isover  (15) Kert  (140) KNAUF  (3) Koelner  (1) Lakótér  (187) Legrand  (1) LEIER  (13) LINDAB  (11) Makita  (6) MAPEI  (19) Modeco  (1) Murexin  (9) Nedis  (1) Neo Tools  (3) Pattex  (1) Portwest  (1) Rábalux  (1) RATH-Hungária  (1) Rattanart  (1) REVCO  (9) Rigips  (12) Rockwool  (11) Roto Elzett  (7) S-G Weber Terranova  (2) Sakret  (4) Schiedel  (9) Schindler tetőablak  (2) SCHLÜTER Systems  (1) Schneider  (3) Semmelrock  (6) Sika  (9) Silverline  (1) Somogyi Electric  (1) Soudal  (1) SW-Umwelttechnik  (3) Swedsteel-Metecno  (3) Terrán Tetőcserép  (19) Top Tools  (1) Topex  (1) Tytan  (6) URSA  (11) VELUX  (24) Verto  (1) Viarprofil  (1) Visimpex Hungary  (1) Wienerberger  (7) Wtüzép  (2) Xella  (6) Zalakerámia  (5)
+36 24 537 777
H-P: 7:00 - 17:00
Sz: 7:00 - 13:30 (Fatelep zárva)
+36 29 360 264
H-P: 7:00 - 17:00
Sz: 7:00 - 13:30
Szondi u. (MÁV mellett)
+36 29 340 110
H-P: 7:00 - 17:00
Sz: 7:00 - 13:30
+36 23 390 313
H-P: 7:00 - 17:00
Sz: 7:00 - 13:30
Pázmány P. u. 9-27.
+36 1 306 3909
H-P: 7:30 - 16:30
Sz: 7:30 - 12:00
+36 25 231 001
H-P: 7:00 - 17:00
Sz: 7:00 - 13:30
© Tüzépker Kft. 1991-2022.